ΚΑΝΟΝΙΣΜΟΣ (ΕΚ) αριθ. 1821/96 ΤΟΥ ΣΥΜΒΟΥΛΙΟΥ της 16ης Σεπτεμβρίου 1996 για την έκτη τροποποίηση του κανονισμού (ΕΟΚ) αριθ. 1866/86 για τον καθορισμό ορισμένων τεχνικών μέτρων διατήρησης των αλιευτικών πόρων στα ύδατα της Βαλτικής Θάλασσας, των Belts και του Ψresund

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι, δυνάμει των άρθρων 2 και 4 του κανονισμού (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (3), εναπόκειται στο Συμβούλιο να θεσπίσει, με βάση τις διαθέσιμες επιστημονικές γνώμες, τα αναγκαία μέτρα διατήρησης για να εξασφαλιστεί η ορθολογική και υπεύθυνη εκμετάλλευση σε διαρκή βάση των ζώντων θαλάσσιων πόρων 7 ότι, για το σκοπό αυτό, το Συμβούλιο μπορεί να καθορίσει τεχνικά μέτρα για τα αλιευτικά εργαλεία και τον τρόπο χρησιμοποίησής τους 7

ότι ο κανονισμός (ΕΟΚ) αριθ. 1866/86 (4) καθορίζει ορισμένα τεχνικά μέτρα για τη διατήρηση των αλιευτικών πόρων στα ύδατα της Βαλτικής Θάλασσας, των Belts και του Ψresund 7

ότι η διεθνής επιτροπή αλιείας της Βαλτικής που έχει συσταθεί με τη σύμβαση αλιείας και διατήρησης των ζώντων πόρων της Βαλτικής και των Belts (σύμβαση του Gdansk), αποκαλούμενη στο εξής «επιτροπή της Βαλτικής Θάλασσας», καθορίζει τους κανόνες που ισχύουν για τις αλιευτικές επιχειρήσεις που πραγματοποιούνται στη Βαλτική Θάλασσα 7

ότι η Επιτροπή της Βαλτικής Θάλασσας κοινοποίησε στα συμβαλλόμενα μέρη, με επιστολή της στις 11 Σεπτεμβρίου 1995, έναν ορισμένο αριθμό συστάσεων που θεσπίστηκαν κατά την 21η σύνοδό της και στοχεύουν να τροποποιήσουν, μεταξύ άλλων, τα τεχνικά μέτρα 7

ότι, από τη σύμβαση του Gdansk, προκύπτει ότι η Κοινότητα υποχρεούται να θέσει τις εν λόγω συστάσεις σε ισχύ στα ύδατα της Βαλτικής, των Belts και του Ψresund, υπό την επιφύλαξη αντιρρήσεων που διατυπώνονται σύμφωνα με τη διαδικασία που προβλέπεται στο άρθρο ΧΙ της εν λόγω σύμβασης 7 ότι δεν υπάρχουν λόγοι να διατυπωθούν τέτοιες αντιρρήσεις,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1866/86 τροποποιείται ως εξής:

1) Στο άρθρο 9, η παράγραφος 1 αντικαθίσταται από το ακόλουθο κείμενο:

«1. Απαγορεύεται κατά την αλιεία του σολομού (Salmo salar) ή της θαλάσσιας πέστροφας (Salmo trutta):

- να χρησιμοποιούνται σταθερά επιπλέοντα ή παρασυρόμενα δίχτυα από τις 15 Ιουνίου έως τις 30 Σεπτεμβρίου, στα ύδατα των υποδιαιρέσεων 22 έως 28, 29 νοτίως των 59° 30' Β και 32,

- να χρησιμοποιούνται σταθερά επιπλέοντα ή παρασυρόμενα δίχτυα από την 1η Ιουνίου έως τις 15 Σεπτεμβρίου, στα ύδατα των υποδιαιρέσεων 29, 30 και 31 βορείως των 59° 30' Β,

- να χρησιμοποιούνται σταθεροποιημένα ή επιπλέοντα παραγάδια από την 1η Απριλίου έως τις 15 Νοεμβρίου, στα ύδατα των υποδιαιρέσεων 22 έως 31,

- να χρησιμοποιούνται σταθεροποιημένα ή επιπλέοντα παραγάδια από την 1η Ιουλίου έως τις 15 Σεπτεμβρίου, στα ύδατα της υποδιαίρεσης 32.

Η περιοχή απαγόρευσης κατά τη διάρκεια της κλειστής εποχής βρίσκεται πέραν των τεσσάρων ναυτικών μιλίων που μετρώνται από τις γραμμές βάσεως. Ωστόσο, εκτός την υποδιαίρεση 32 και την περιοχή ανατολικά του γεωγραφικού μήκους 22° 30' Α (φάρος Bengtskar), εντός της φινλανδικής ζώνης αλιείας, απαγορεύεται η αλιεία από την 1η Ιουλίου έως τις 15 Σεπτεμβρίου με σταθεροποιημένα ή επιπλέοντα παραγάδια.»

2) Στο παραράρτημα IV, η υποσημείωση 4 αντικαθίσταται από το ακόλουθο νέο κείμενο:

«(4) Με την εξαίρεση των υποδιαιρέσεων 22 έως 24, όπου επιτρέπεται η κανονική τράτα και η δανική τράτα με άνοιγμα ματιών 90 mm.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Σεπτεμβρίου 1996.

Για το Συμβούλιο

Ο Πρόεδρος

I. YATES

(1) ΕΕ αριθ. C 44 της 16. 2. 1996, σ. 6.

(2) ΕΕ αριθ. C 198 της 8. 7. 1996.

(3) ΕΕ αριθ. L 389 της 31. 12. 1992, σ. 1 7 κανονισμός όπως τροποποιήθηκε από την πράξη προσχώρησης του 1994.

(4) ΕΕ αριθ. L 162 της 18. 6. 1986, σ. 1 7 κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2250/95 (ΕΕ αριθ. L 230 της 27. 9. 1995, σ. 1).